Jeg har været kunde hos cdon.com i over fire år, hvor jeg flittigt har købt diverse produkter. Dog sidder jeg nu tilbage med en skuffende fornemmelse, da jeg i høj grad føler mig snydt.

cdon.com plejede at have en helt upåklagelig kundeservice, der i høj grad sørgede for en personlig service. Dette skete i form af en chatfunktion med gode, kvalificerede medarbejdere. Dog er dette fortid nu:

Den forringede service startede hos mig for et par måneder siden, da jeg bestilte en hel del bøger de havde på tilbud. Ikke nok med at min ordre var ufattelig lang tid undervejs, så modtog jeg også et forkert produkt. I beskrivelsen til en af de bøger jeg havde bestilt, skrev de at det var den indbundet udgave af bogen det drejede sig om, hvilket dog ikke var tilfældet. Jeg modtog i stedet en hæftet udgave af bogen, hvilket jeg også gjorde dem opmærksomme på. Herefter skrev de at de ville sende mig en korrekt udgave af bogen (indbundet), og at jeg derefter skulle sende fejlvaren (hæftet) tilbage. 

Efter en uges tid modtog jeg til min store glæde en pakke fra cdon. Men til min store skuffelse fik jeg nu tildelt ENDNU et eksemplar af den hæftet udgave af bogen og et betalingskort. Da jeg allerede havde betalt for den første bog, lod jeg selvfølgelig være med at betale for den nye fejlvare jeg havde modtaget. Dog gik der ikke længe før jeg modtog flere rykkere og blev truet med inkasso, hvorpå jeg kontaktede cdon, som skrev at jeg skulle tilbagesende begge bøger, hvorefter jeg ville få mine penge for den første bog retur. Dette gjorde jeg så, men modtog stadig en rykker. Efter længere tids besvær stoppede rykkere, og cdon tilbage betalte pengene for bogen tilbage. Jeg forstår bare stadig ikke, hvorfor de sendte et nyt eksemplar af en fejlvare? Dette bevidner jo i høj grad om, hvor lidt de egentlig lytter til deres kunder!

På trods af denne dårlige oplevelse, valgte jeg at købe en hel del t-shirts hos cdon - Dette skulle jeg dog ikke have gjort! Første gang bestilte jeg seks t-shirts, hvoraf en af dem var i en anden størrelse (L) end den jeg havde bestilt (M)! Dette gjorde jeg dem opmærksomme på, hvorefter de skrev at de ikke havde flere tilbage af den i Medium, så at jeg skulle sende fejlvaren tilbage. Dette er da virkelig dårlig service! Nu kan jeg aldrig få denne t-shirt i medium, i hvert fald ikke til dén pris. 

På trods af dette, valgte jeg dog at bestille flere t-shirts og troede at god service var at finde tredje gang (tredje gang er jo lykkens gang - eller er det?). Herefter modtog jeg så mine t-shirts, hvoraf to af dem var med helt forkerte motiver i forhold til billederne på deres hjemmeside! Dette førte til at jeg skrev en lang klage til dem, hvori jeg belyste at det her simpelthen ikke kunne være rigtigt! Jeg beskrev for dem, at jeg følte mig overset og at det irriterede mig, at de altid bare sender en rabatkode på enten 29 kr. eller 49 kr, når de har lavet en fejl, og på den måde bare løber fra problemer. Det komiske er så, at de dertil nu skriver tilbage at jeg skal sende varerne retur og HELT UNDLADER EN RABATKODE! De kommenterer slet ikke på min klage, men giver mig i stedet bare utrolig upersonlig og dårlig service! Er det sådan man behandler en trofast kunde i over fire år? Tak.

Mit råd til jer andre er derfor: Hvis I absolut skal bestille fra denne hjemmeside, så bestil ALDRIG andet end film, spil og cd'er da alt andet synes at være rigtig svært at finde ud af for sidens medarbejdere. Den ufattelig dårlige service blandet med en betydelig mængde af fejlvarer fører til, at jeg kun kan give denne side ét enkelt stjerne. Skuffende.